มหรสพสมโภช เนื่องในโอกาสมหามงคลพระราชพิธีบรมราชาภิเษก

มหรสพสมโภช เนื่องในโอกาสมหามงคลพระราชพิธีบรมราชาภิเษก พุทธศักราช 2562
มหรสพสมโภช เนื่องในโอกาสมหามงคลพระราชพิธีบรมราชาภิเษก พระบาทสมเด็จพระวชิรเกล้าเจ้าอยู่หัว รัชกาลที่ 10 วันที่ 22–28 พฤษภาคม พุทธศักราช 2562 ณ ท้องสนามหลวง จัดขึ้นโดย รัฐบาล โดยคณะกรรมการฝ่ายโครงการและกิจกรรมเฉลิมพระเกียรติและคณะอนุกรรมการจัดมหรสพสมโภช เนื่องในโอกาสมหามงคลพระราชพิธีบรมราชาภิเษก ในวันที่ 13 พฤษภาคม พุทธศักราช 2562 ที่หอประชุมเล็ก ศูนย์วัฒนธรรมแห่งประเทศไทย นายวีระ โรจน์พจนรัตน์ รัฐมนตรีว่าการกระทรวงวัฒนธรรม ( ในขณะนั้น) ประธานแถลงข่าวการจัดมหรสพสมโภช เนื่องในงานพระราชพิธีบรมราชาภิเษก พุทธศักราช 2562 ร่วมกับ นายกฤษศญพงษ์ ศิริ ปลัดกระทรวงวัฒนธรรม นายพรพจน์ เพ็ญพาส รองปลัดกระทรวงมหาดไทย โดยมีผู้บริหารกระทรวงวัฒนธรรม และผู้แทนหน่วยงานที่เกี่ยวข้องเข้าร่วม อาทิ กระทรวงมหาดไทย ร่วมจัดมหรสพสมโภชขึ้นในวันที่ 22–28 พฤษภาคม พุทธศักราช 2562 รวมเวลา 7 วัน ณ ท้องสนามหลวง และ ณ สถานที่จัดงานส่วนภูมิภาค 76 จังหวัด และ กรุงเทพมหานคร เพื่อแสดงความจงรักภักดี และสำนึกในพระมหากรุณาธิคุณของพระบาทสมเด็จพระวชิรเกล้าเจ้าอยู่หัวที่ทรงมีต่อปวงชนชาวไทย  

**พิธีเปิดงาน**
มหรสพสมโภช เนื่องในโอกาสมหามงคลพระราชพิธีบรมราชาภิเษก พุทธศักราช 2562 วันที่ 22 พฤษภาคม พุทธศักราช 2562 เวลา 18.30 น. ณ ท้องสนามหลวง ฝั่งทิศใต้
โดยเปิดให้ผู้มีเกียรติ และสื่อมวลชน ลงทะเบียน เวลา 17.30 น. หลังจากนั้น เวลา 18.10 น. คณะรัฐมนตรี รัฐมนตรีว่าการกระทรวงวัฒนธรรม และผู้บริหารระดับสูง รอรับประธานในพิธี โดย นายวิษณุ เครืองาม รองนายกรัฐมนตรี ผู้แทนนายกรัฐมนตรี โดยประธานในพิธี เดินทางถึงบริเวณงานเวลา 18.15 น. ในเวลา 18.20 น. พิธีกร นางสาว สายสวรรค์ ขยันยิ่ง กล่าวต้อนรับประธานในพิธี และเมื่อประธานในพิธี คณะรัฐมนตรี และผู้บริหารระดับสูง ยืนประจำจุดบนเวที แล้ว พิธีกรได้นำเข้าสู่พิธีเปิดงานตามกำหนดการใน เวลา 18.30 น. หลังจากนั้น นายวีระ โรจน์พจนรัตน์ รัฐมนตรีว่าการกระทรวงวัฒนธรรม กล่าวรายงาน

**การแสดงในกรุงเทพมหานคร**

**การแสดงเวทีย่อย**
การแสดงของเวทีย่อย เริ่ม เวลา 17.30 น. – 18.30 น. ซึ่งเป็นการแสดงก่อนการแสดงหลักของเวทีกลาง ทุกวัน
โดยรายละเอียดการแสดงเวทีย่อย ได้จัดเป็นเวทีย่อย 2 เวที คือ เวทีย่อย ฝั่งศาลฎีกา และ เวทีย่อยฝั่งมหาวิทยาลัยธรรมศาสตร์ ทั้ง 7 วัน โดยมีรายละเอียดในแต่ละวันดังนี้ 

**22 พฤษภาคม พุทธศักราช 2562 ==== 
เวลา 17.30 น. – 18.30 น. - เวทีย่อย ฝั่งศาลฎีกา  หุ่นละครเล็ก โจหลุยส์ ต้อนรับผู้มาร่วมงาน - เวทีย่อยฝั่งมหาวิทยาลัยธรรมศาสตร์  ไม่มีการแสดงในวันเปิดงาน

**23 พฤษภาคม พุทธศักราช 2562 ==== 
เวลา 17.30 น. – 18.30 น. - เวทีย่อย ฝั่งศาลฎีกา  หนังใหญ่วัดขนอน - เวทีย่อยฝั่งมหาวิทยาลัยธรรมศาสตร์  กระตั้วแทงเสือ และ โขนสด 

**24 พฤษภาคม พุทธศักราช 2562 ==== 
เวลา 17.30 น. – 18.30 น. - เวทีย่อย ฝั่งศาลฎีกา  หุ่นพื้นบ้านร่วมสมัย  หุ่นกระบอก คณะบ้านตุ๊กตุ่น- เวทีย่อยฝั่งมหาวิทยาลัยธรรมศาสตร์  ละครชาตรี

**ระเบียงภาพ การแสดงเวทีย่อย**

**25 พฤษภาคม พุทธศักราช 2562 ==== 
เวลา 17.30 น. – 18.30 น. - เวทีย่อย ฝั่งศาลฎีกา  หนังตะลุงประโมทัย (ภาคอีสาน) และ หนังหลวง คณะไก่แก้ว - เวทีย่อยฝั่งมหาวิทยาลัยธรรมศาสตร์  การแสดงนาฏศิลป์ และดนตรีของกลุ่มชาติพันธ์  รำมอญ จังหวัดปทุมธานี  รำมอญสังขละ จังหวัดกาญจนบุรี  ลาวโซ่ง จังหวัดเพชรบุรี และ กระเหรี่ยงโป จังหวัดราชบุรี

**26 พฤษภาคม พุทธศักราช 2562 ==== 
เวลา 17.30 น. – 18.30 น. - เวทีย่อย ฝั่งศาลฎีกา  หนังใหญ่วัดบ้านดอน  และ หุ่นสายเสมา- เวทีย่อยฝั่งมหาวิทยาลัยธรรมศาสตร์  ดนตรีไทย และ นาฏศิลป์ไทย

**27 พฤษภาคม พุทธศักราช 2562 ==== 
เวลา 17.30 น. – 18.30 น. - เวทีย่อย ฝั่งศาลฎีกา  หนังตะลุง (ภาคใต้)  และ หุ่นกระบอกคุณรัตน์- เวทีย่อยฝั่งมหาวิทยาลัยธรรมศาสตร์  โขน จาก 3 แห่ง คือ
1. โรงเรียนสาธิต มศว. ประสานมิตร
2.  มูลนิธิคึกฤทธิ์
3.  โรงเรียนอำนวยวิทย์


**28 พฤษภาคม พุทธศักราช 2562  ==== 
เวลา 17.30 น. – 18.30 น. - เวทีย่อย ฝั่งศาลฎีกา  หุ่นละครเล็ก โจหลุยส์ ต้อนรับผู้มาร่วมงาน - เวทีย่อยฝั่งมหาวิทยาลัยธรรมศาสตร์  มหกรรมพื้นบ้าน ลำตัด เพลงฉ่อย อีแซว และ เพลงทรงเครื่อง

**การแสดงเวทีกลาง**
การแสดงของเวทีกลาง เริ่มใน เวลา 18.30 น. – 21.30 น. ของทุกวัน
โดยรายละเอียดการแสดงมีรายละเอียดดังนี้ 

**22 พฤษภาคม พุทธศักราช 2562 ==== 
เวลา 18.30 น. - การแสดงในพิธีเปิดงาน  เริ่มด้วยการ รำถวายพระพร ชุด "อาศิรวาททวยราษฏร์น้อมเกล้าฯ ถวายจอมราชัน"- การแสดงโขน เรื่องรามเกียรติ์ ชุด “พระบารมีเกริกฟ้า รามาวตาร” จำนวน ๓ ตอน ได้แก่ ตอน “สถลมาศเฉลิมราชจักรี” โดยมูลนิธิศาลาเฉลิมกรุง ตอน “เล่ห์อสุรีเมืองลงกา” โดยมูลนิธิส่งเสริมศิลปาชีพฯ และตอน“บรมราชาภิเษกพระราม”

**23 พฤษภาคม พุทธศักราช 2562 ==== 
เวลา 18.30 น.มหาดุริยางค์สากลรวมใจภักดิ์ ชุด“ทศมราชัน ขวัญเหล้า”(ดนตรีสากล)

**24 พฤษภาคม พุทธศักราช 2562 ==== 
เวลา 18.30 น. การแสดง มหกรรม "ลูกทุ่งไทยเทิดไท้องค์ราชัน"

**ระเบียงภาพ ศิลปิน นักร้อง ในมหกรรม ลูกทุ่งไทยเทิดไท้องค์ราชัน**

**25 พฤษภาคม พุทธศักราช 2562 ==== 
เวลา 18.30 น. มหาดุริยางค์ไทยแห่งกรุงรัตนโกสินทร์ (ดนตรีไทย)

**26 พฤษภาคม พุทธศักราช 2562 ==== 
เวลา 18.30 น. ละครเพลง “ในสวนฝันผสานใจภักดิ์จงรักนฤบดี” รับบทโดยสินจัย เปล่งพานิช และมี โป๊ป ธนวรรธน์ วรรธนะภูติ เบลล่า ราณี แคมเปน และเบิร์ด ธงไชย แมคอินไตย์ ร่วมแสดงและขับร้องเพลง กำกับการแสดงโดย สุประวัติ ปัทมสูต ศิลปินแห่งชาติ

**27 พฤษภาคม พุทธศักราช 2562 ==== 
เวลา 18.30 น. มหกรรมการแสดงนานาชาติเฉลิมพระเกียรติจาก 10 ประเทศ เข้าร่วม ได้แก่ อินโดนีเซีย เมียนมา เวียดนาม กัมพูชา มาเลเซีย สิงคโปร์ ฟิลิปปินส์ เกาหลีใต้ อินเดียและจีน และ “นาฏศิลป์ร่วมสมัยรวมใจภักดิ์”

**28 พฤษภาคม พุทธศักราช 2562  ==== 
เวลา 18.30 น. ขบวนอัญเชิญเครื่องราชสักการะจาก 4 ภูมิภาค มหกรรมกลองมิ่งมงคลและการแสดงพื้นบ้าน 4 ภาคเฉลิมพระเกียรติ ชุด “ปวงประชาน้อมเกล้าฯ ถวายราชสักการะด้วยภักดี”

**ดูเพิ่ม**
 พระบาทสมเด็จพระวชิรเกล้าเจ้าอยู่หัว- พระราชพิธีบรมราชาภิเษก พุทธศักราช 2562

**อ้างอิง**
หมวดหมู่:รัชกาลที่ 10